Alianța CIVIS solicită autorităților iraniene să oprească execuția doctorului Ahmadreza Djalali

Eliberați-l pe Ahmadreza Jalali!

Alianța Universitară Europeană CIVIS își exprimă cea mai profundă îngrijorare cu privire la știrile deosebit de tulburătoare pe care le-a primit despre Dr. Ahmadreza Jalali.
Dr Djalali este un om de știință de renume, specializat în medicină de urgență și dezastre, de la Institutul Karolinska (Stockholm, Suedia), profesor invitat la Vrije Universiteit Brussel (VUB), precum și la Università Degli Studi del Piemonte Orientale (Italia). Arestat în 2016, în timpul unei călătorii academice în Iran, el a fost condamnat la moarte în 2017 pentru spionaj, în urma unui proces nedrept.
Marți, 24 noiembrie 2020, dr Jalali și-a sunat soția pentru a-și lua rămas bun. El a fost plasat în izolare și informat de autoritățile judiciare iraniene că în curând va fi executat.
Numeroase organizații pentru drepturile omului și pentru libertatea academică s-au mobilizat pentru eliberarea sa în ultimii trei ani, inclusiv multe universități, care și-au exprimat în repetate rânduri profunda îngrijorare cu privire la soarta doctorului Jalali și la condițiile teribile de detenție și interogatoriu și au făcut apel la demonstrații în favoarea sa.
[bookmark: _GoBack]CIVIS se alătură Vrije Universiteit Brussel și Alianței sale EUTOPIA pentru a solicita autorităților iraniene să împiedice executarea iminentă a doctorului Djalali, să revizuiască urgent cazul său și să acționeze cu clemență și respect pentru libertatea academică, exonerându-l de acuzații. De asemenea, îndeamnă guvernele suedez și belgian, precum și Comisia Europeană, să folosească toate mijloacele pe care le dețin, toate canalele diplomatice și politice, pentru a obține eliberarea rapidă și necondiționată a stimatului nostru coleg.

